Diari Oficial de la Generalitat Valenciana


Sumari del DOGV 10958, del 16-12-2024 (2024/13950)

EXTRACTE de la Resolució de 3 de desembre de 2024, del Rectorat, per la qual es convoca la quarta edició del Concurs d'Emprenedoria i Innovació Universitat d'Alacant, dirigit a estudiants preuniversitaris.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10135

Data del DOGV
:   16-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/13299

CVE
:   IWHX-B-8607-99696

Data del document
:   03-12-2024

Organisme emissor
:   Universitat d'Alacant

Tipus de document
:   Extracte

Descriptors 

:   * Universitat d'Alacant
    * innovació
    * distinció honorífica

BDNS (identif.): 801498.

De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions

<https://www.infosubvenciones.es/bdnstrans/GE/es/convocatoria/801498>

*Primer. Persones beneficiàries*

Pot participar-hi l'alumnat que curse estudis en ESO, Batxillerat o cicles formatius matriculat en centres a la província d'Alacant durant el curs acadèmic 2024-2025.

L'alumnat estarà integrat en un grup de treball que desenvoluparà un projecte i que estarà format per, almenys, un professor o professora responsable del projecte, i un mínim de dos i un màxim de sis estudiants del seu centre.

Cada docent podrà participar-hi amb més d'un grup d'estudiants, però cada estudiant solament podrà participar en un grup.

Se n'establiran dos categories:

Categoria A. S'hi inclourà l'alumnat que curse estudis en l'Educació Secundària Obligatòria o cicles formatius de grau mitjà.

Categoria B. S'hi inclourà l'alumnat que curse estudis en Batxillerat o cicles formatius de grau superior.

*Segon. Objecte*

Els objectius d'aquest concurs són potenciar i estimular l'activitat emprenedora i innovadora entre l'estudiantat preuniversitari i les competències i habilitats que això comporta com són la creativitat, l'autonomia, alhora que l'esperit d'equip, la confiança i la capacitat per a assumir el risc, la tenacitat, el sentit de la responsabilitat, el lideratge, i la solidaritat.

*Tercer. Bases reguladores*

Les bases reguladores i convocatòria estan publicades de manera conjunta en el *Butlletí Oficial de la Universitat d'Alacant*  de dia 9 de desembre de 2024, en la següent URL:

<https://www.boua.ua.es/Acuerdos/DescargarAcuerdo/54490>

*Quarta. Quantia*

La dotació de les ajudes és d'un màxim de 6.200 euros.

En cada modalitat s'atorgarà:

– Un primer premi de 1.200 euros.

– Un segon premi de 900 euros.

– Un tercer premi de 600 euros.

L'import corresponent als premis es repartirà per igual entre l'estudiantat de l'equip, amb un màxim de 200, 150 i 100 euros per participant, respectivament.

El professorat coordinador dels projectes premiats amb un primer o segon premi rebrà també un premi de 150 euros. En cas d'existir dos o més docents com a responsables d'un mateix projecte, la quantia del premi serà repartida entre tots dos docents per igual.

Totes les persones participants rebran un diploma acreditatiu de la seua participació en el concurs i, si és el cas, del premi rebut.

A més, s'estableix un premi a la millor unitat didàctica presentada pel professorat per a la promoció de l'esperit emprenedor i innovador, amb una quantia de 200 euros i el corresponent diploma acreditatiu.

Aquests premis són incompatibles amb altres subvencions, ajudes, ingressos o recursos per a la mateixa finalitat.

*Cinquè. Termini de presentació de sol·licituds*

La convocatòria es publicarà en el BOUA amb caràcter informatiu, prèviament a la publicació del seu extracte en el DOGV, i el termini d'inscripció s'iniciarà el dia 5 de desembre de 2024 i finalitzarà el dia 31 de gener de 2025.

*Sisè. Altres dades*

Criteris d'adjudicació

Els projectes finalistes es presentaran públicament en una jornada que tindrà lloc en la Universitat d'Alacant, on s'exposarà, en un màxim de 15 minuts, les línies bàsiques del projecte i es resoldran els dubtes o qüestions que el jurat puga plantejar en relació amb els documents i presentació realitzats. A la presentació haurà d'assistir el professor o professora que coordine el projecte i, almenys, el 50 % dels estudiants que l'integren.

Les propostes es valoraran fins a un màxim de 10 punts atenent els següents aspectes:

– Projecte presentat: 60 % de la puntuació final.

El projecte està correctament redactat, sense errors, i els continguts són adequats (0 a 10).

El projecte està ben estructurat i inclou els objectius i els aspectes més importants i destacables de l'activitat (0 a 10).

El projecte inclou una activitat original i innovadora (0 a 10) o el projecte inclou una activitat viable i adequada (0 a 10).

Les conclusions finals responen de manera clara als objectius del treball i inclouen les possibles fortaleses i febleses (0 a 10).

– Exposició: 40 % de la puntuació final.

L'equip ha sigut capaç de comunicar correctament (0 a 10) o els continguts mostrats han sigut triats de manera adequada per a motivar adequadament el tema d'interès (0 a 10).

Han respost adequadament a les qüestions plantejades pel jurat (0 a 10).

  

Alacant, 3 de desembre de 2024

(p. d. s. Resolució 03.10.2024)

Rosario Isabel Ferrer Cascales

Vicerectora d'Estudiants i Ocupabilitat